A jo sie niy mog popić boch musioł cołki dziyń trzyźwo na świat paytrzeć. A jak żech przyjechoł to ino wiecerza i kimono. A dzisiej zaś od rana to samo.
Jeronie,ale wiater!U Wos tyz tak fest wieje?Wiater,dyszcz,wszystko loto w lufcie!
Karolain,to chyba nic niy widzi,ino na te gipsdeki spoziyro abo jest juz fertig z robota.
Trzymcie sie,bo Wos wywieje i co jo zrobia?;)
Ja piździ jak na dworcu w Kielcach. Tam richtig i na prowda piździ. Cołki dziyń leje dyszcz. A w gorach to chyba nawet halny wieje. Ida do dom sie grzoć.
Żol mi Krojcoka że ino musi robić,spać i do tego trzyźwy,bo wiym że jak cowiek utorbiony,to mu sie ani ziywać niy chce.A jo?
W poniedziałek zaroz z rana,pija kawa,gryza kyks
miyszom farba,dropia ściana
na drabina właza tys.
I ty mynki i mordyngi,bydzie tydziyń,abo dwa
sprzontom,myja i pucuja
i wyglondo tak jak trza.
Potym fotel,telewizor,jedno tyskie abo piyńć
błogi spokoj,nogi na wiyrch
i do życio zaś mom chyńć.
Jerona,karolain,jak Ty piyknie wierszym pises.O to,zech Cie niy podejrzywala;)
Nastympny poeta!Ino sie niy mync za fest z tym maluwaniym,ale potym jaki efekt,pra?
No,to do nastympnego tydnia!Mos jesce ta nalywka?:)
Patrzcie jak sie rozruszali
Wszyscy bydom rymowali
Jak wypijom jeszcze biera
Bydzie rymow jak cholera
Toc,ze se tukej porymuja,
Ani flaszki niy potrzebuja.
Aby ino wyzyj,w gora,
Niy wlecialo w zodno dziura;)
Aśka a dyć ty sie pakuj z tego FORUM i właź na ta Ruda Ślonsko. Na razie sie możesz ino poczytać a potym to już zacząć pisać. Jeszcze roz Ci podaja link
http://forum.gazeta.pl/forum/71,1.html?f=28940
A jak sie chcesz pogodać po ślonsku na różne tymaty to se wlyź tyż na takie FORUM - i jeszcze se muzyki posuchosz.
Powiym ci, żech wczoraj mioł nizyło frajda bo tam wkleili link do Led Zeppelinow i mi zarozki robota lepi leciała.
http://forum.gazeta.pl/forum/71,1.html?f=34281
To som prywatne fora i jak na razie to żodyn tam żodnego niy obrażo. No jak to sie godo Trolle sie zdarzajom wszyndzie ale ich ni ma zaś tak dużo. A te Tarnowskie Gory to mie bardzo negatywnie zaskoczyły.
Pozdrowiom
Krojcok z Nikisza
Dziynki za linki,zaroz se je do zakladkow wciepna.A wlyjz tyz na te o2,tam momy jedyn watek Slaskie pogaduchy dla slazakow.Wtos to z gupot zalozyl,no i wszyske Slonzoki tam wlaza.Az trzech!;)
No,jo juz tyz jest na naszyj klasie,czasym z kolegami z Technikum popisza na forum,ino wkurzo mnie ta szybkosc,jeronie.
Prawie,jak Schumacher ta stronka jezdzi,pra?;):)
Tu mos tego linka na o2:
http://forum.o2.pl/temat.php?id_p=5336735&start=570
Obejrzoł żech sie. Może tam wleza to już bydzie aż śtyrech. A tak wracajonc do ty wyborczy to jo to oglondoł już po połedniu i to już wykasowali. Ale sie niyzło rozróba zrobiła, żeście tam z Bronkiym niyźle dali!!! Ale zarozki dzisiej jakiś drugi wontek polecioł w gora. A tak godajonc to jo jest bardzo zdziwiony że tak sie broniom przed tym ślonskim. Jo czasym jeżdża na Gory i wiynkszość moich znajomych na co dziyń godo. I to czasym tak że niy rozumia. Bardzo mi sie podobały zarzuty, że jak wtoś godo to jest niy wykształcony!!! Moj kolega z Gor jest aż za bardzo wykształcony a jak sie spotkomy to czasym lubiymy se pogodać. Niy wiym co mo piernik do wiatraka? A tyn TG czy 23 to niy wiym może to jakie urzyndniki co sie nudzom. Jo myśla, że łon jest Tyngi Gorol. Zresztom jo tyż jest "nabytek" ino Aśka, jo niy zza Buga a jak tyn kot na "Samych Swoich" z Centralny Polski. A przeca godom. A jak sie chcesz pośmioć to mój łojciec jest gorol a jo ostatnio leca do niego i godom: Tato, powiydz mi jak to sie nazywo po ślonsku. Wszyscy w śmiych. Niy pamiyntom co to było ale mi pedzioł.
Zmiyniając tymat to mie ta "nasza klasa" nerwuje bo jak sie już zaloguja i chca posłać wiadomość to sie zaroz zawiyszo i potym niy wiym czy jest wysłane czy niy. Alech sie rozgodoł.
Pozdorwiom
Krojcok z Nikisza
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn fur_Latn szl_Latn szl_Latn fur_Latn szl_Latn pol_Latn szl_Latn szl_Latn szl_Latn pol_Latn pol_Latn fur_Latn szl_Latn szl_Latn ces_Latn szl_Latn